recursal/SuperWikiNEXT-32B huggingface dataset:
Το **Armstrong Whitworth A.W.35 *Scimitar*** ήταν βρετανικό μονοκινητήριο διπλάνο μαχητικό που σχεδιάστηκε στα μέσα της δεκαετίας του 1930. Το Αεροπορικό Σώμα του Νορβηγικού Στρατού παρέλαβε τέσσερα αεροσκάφη το 1936.

Σχεδίαση και ανάπτυξη
---------------------

Το *Scimitar* ήταν εξέλιξη του προγενέστερου μαχητικού Armstrong Whitworth A.W.16 και προωθούνταν από κινητήρα Armstrong Siddeley Panther. Το δεύτερο A.W.16 που κατασκευάστηκε έγινε το πρωτότυπο του *Scimitar* (*G-ACCD*) και πραγματοποίησε την παρθενική του πτήση στις 29 Απριλίου 1935. Κατασκευάστηκε και δεύτερο πρωτότυπο, το *G-ADBL*, που επίσης ήταν μετατροπή A.W.16.

Επιχειρησιακή ιστορία
---------------------

Τέσσερα αεροσκάφη παραδόθηκαν στο Αεροπορικό Σώμα του Νορβηγικού Στρατού. Δύο εξ αυτών αξιολογήθηκαν από τη RAF στα τέλη του 1935, πριν την παράδοσή του στη Νορβηγία το 1936. Το δεύτερο πρωτότυπο παρέμεινε στην κατοχή της κατασκευάστριας εταιρείας, μέχρι που το 1958 καταστράφηκε για σκραπ.

Χρήστες
-------

Νορβηγία

Δείτε επίσης
------------

Αεροσκάφη που σχετίζονται με την ανάπτυξη του *Scimitar*
* Armstrong Whitworth A.W.16

Παραπομπές
----------

1. 1 2  Mason, Francis K (1992). *The British Fighter since 1912*. Naval Institute Press. ISBN 1-55750-082-7.
2. ↑  Jackson, A.J. (1974). *British Civil Aircraft since 1919 Volume 1*. London: Putnam. ISBN 0-370-10006-9.

Εξωτερικοί σύνδεσμοι
--------------------

* Πολυμέσα σχετικά με το θέμα  Armstrong Whitworth Scimitar στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αεροπορία
* Πύλη:Πόλεμος
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 168022830
* LCCN: nb2011004864

 |

 |
Η θέση της μεσογειακής ράχης στην Μεσόγειο θάλασσα
Η **μεσογειακή ράχη** είναι υποθλάσια γεωλογική ενότητα και έξαρση του βυθού στην λεκάνη της Μεσογείου, που εκτείνεται νότια της Κρήτης, του Καστελλορίζου και της Κύπρου, ξεκινώντας από το τόξο της Καλαβρίας, και φτάνοντας έως και τα παράλια της Συρίας στο Λύκιο πέλαγος. Σχηματίζει υποβρύχια κορυφογραμμή που σύμφωνα με την τεκτονική θεωρία, προκαλείται από την σύγκλιση της αφρικανικής κάτω από τις δύο άλλες, την ευρασιατική και την ανατολική πλάκα. Καθώς η αφρικανική πλάκα κινείται αργά βορειοανατολικά προς τα κάτω, οργώνει τον πυθμένα της Μεσογείου, ανυψώνοντάς την από τον βυθό, και στη συνέχεια πάνω από την επιφάνεια της θάλασσας, δημιουργόντας το νησί της Κύπρου.

Εάν συνεχιστεί η κίνηση της Αφρικής προς βορά, η κορυφογραμμή μπορεί να εξελιχθεί σε μια μεγάλη και ψηλή οροσειρά καταμεσής της Μεσογείου.

Οικονομική σημασία
------------------

Η μεσογειακή ράχη μαζί με την Λεκάνη του Ηροδότου είναι οι πλέον σημαντικές περιοχές για την αναζήτηση και εξόρρυξη υδρογονανθράκων και υδριτών τόσο στην Μεσόγειο, όσο και παγκοσμίως. Ο όγκος των κοιτασμάτων είναι υπερτεράστιος, η δε εξόρρυξή τους, αν εξαιρέσουμε το μεγάλο βάθος στο οποίο κείτονται, σχετικά εύκολη, αφού μπορούν να συγκομιστούν στον πυθμένα της θάλασσας. Το πλήθος των μέχρι σήμερα γνωστών και χαρτογραφημένων λασποηφαιστείων (*Μιλάνο*, *Νάπολη*, *Maidstone*, *Τορόντο*, *Μόσχα*) υποδηλώνουν το διεθνές ενδιαφέρον και τις ερευνητικές αποστολές που διενεργούνται αδιάλειπτα από την δεκαετία του 1990.

Πηγές
-----

* Αντώνιος Φώσκολος· Ηλίας Κονοφάγος· Alain Bruneton (10 Νοεμβρίου 2020). «Οι συγκλίνουσες λιθοσφαιρικές πλάκες, κλπ» (PDF). Ανακτήθηκε στις 10 Νοεμβρίου 2020.
Η **Ivy League** είναι μια αθλητική ένωση των πανεπιστημίων η οποία αποτελείται από οκτώ ιδιωτικά πανεπιστήμια της βορειοανατολικής πλευράς των Ηνωμένων Πολιτειών. Η ένωση αυτή όμως, χρησιμοποιείται για την αναφορά αυτών των οχτώ πανεπιστημίων σαν ένα σύνολο πέρα από τα αθλήματα. Τα οχτώ μέλη είναι το Πανεπιστήμιο Μπράουν, Πανεπιστήμιο Κολούμπια, το Πανεπιστήμιο Κόρνελ, το Κολλέγιο Ντάρτμουθ, το Πανεπιστήμιο Χάρβαρντ, το Πανεπιστήμιο Πρίνστον, το Πανεπιστήμιο της Πενσυλβάνιας και το Πανεπιστήμιο Γέιλ. Ο όρος Ivy League έχει ως υπαινιγμό την ακαδημαϊκή αριστεία, την επιλεκτικότητα της αποδοχής των μελών της και του κοινωνικού εκλεκτισμού.

Αυτός ο όρος άρχισε να χρησιμοποιείται το 1933 και έγινε επίσημο μετά την ένωση της αθλητικής ένωσης NCAA Division I το 1954.

Τα πανεπιστήμια
---------------

* Πανεπιστήμιο Μπράουν (Πρόβιντενς, Ρόουντ Άιλαντ)
* Πανεπιστήμιο Κολούμπια (Νέα Υόρκη, Νέα Υόρκη)
* Πανεπιστήμιο Κόρνελ (Ίθακα, Νέα Υόρκη)
* Κολλέγιο Ντάρτμουθ (Χάνοβερ, Νιου Χάμσαϊρ
* Πανεπιστήμιο Χάρβαρντ (Κέμπριτζ, Μασαχουσέτη)
* Πανεπιστήμιο του Πρίνστον (Πρίνστον, Νιου Τζέρσεϊ
* Πανεπιστήμιο της Πενσυλβάνια (Φιλαδέλφεια, Πενσυλβάνια)
* Πανεπιστήμιο Γέιλ (Νιου Χέιβεν, Κονέκτικατ

Αλλά Ivies
----------

### Public Ivies

Ο όρος **Public Ivy** χρησιμοποιείται για ένα δημόσιο πανεπιστήμιο στις ΗΠΑ, το οποίο προσφέρει την ίδια ή παρόμοια ποιότητα σπουδών με αυτή των πανεπιστημίων της Ivy League, χωρίς να είναι μέλος της και χωρίς να έχει το ίδιο γόητρο.

### Little Ivies

Ο όρος **Little Ivy** χρησιμοποιείται για ένα ιδιωτικό πανεπιστήμιο στις ΗΠΑ, το οποίο προσφέρει την ίδια ή παρόμοια ποιότητα σπουδών των πανεπιστημίων της Ivy League, χωρίς να είναι μέλος της και χωρίς να είναι το ίδιο δημοφιλές, μεγάλο ή πλούσιο.

Παραπομπές
----------

Εξωτερικοί σύνδεσμοι
--------------------

* Επίσημος ιστότοπος

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 130345285
* LCCN: n95061019
* GND: 7728340-5

 |

 |
Συντεταγμένες: Sky map 11h 28m 33.13s, +58° 33′ 58.0″

Οι γαλαξίες IC 694 και NGC 3690
Το **Arp 299** (μέρη του ονομάζονται **IC 694** και **NGC 3690**) είναι ζεύγος συγκρουόμενων ραβδωτών ακανόνιστων γαλαξιών το οποίο βρίσκεται στον αστερισμό της Μεγάλης Άρκτου και απέχει περίπου 134 εκατομμύρια έτη φωτός από την Γη.

Η αλληλεπίδραση ανάμεσα στους δύο γαλαξίες έχει δημιουργήσει πολλές νέες περιοχές γενέσεως νέων αστέρων. Έχουν ανιχνευθεί οκτώ υπερκαινοφανείς στο Arp 299, οι SN 1992bu, SN 1993G, SN 1998T, SN 1999D στον NGC 3690 και οι SN 1990al, SN 2005U, SN2010O και SN2010P στον IC 694.

Δείτε επίσης
------------

* Γαλαξίες Κεραίες
* NGC 4676

Παραπομπές
----------

1. ↑  
Goldader, Jeffrey D.; Goldader, Deborah L.; Joseph, R. D.; Doyon, Rene; Sanders, D. B. (May 1997). «Heavily Obscured Star Formation in the II ZW 96 Galaxy Merger». *Astronomical Journal* **113**: 1569–1579. doi:10.1086/118374. Bibcode: 1997AJ....113.1569G. .
2. ↑

Εξωτερικοί σύνδεσμοι
--------------------

 Πολυμέσα σχετικά με το θέμα  Arp 299 στο Wikimedia Commons

  


|  |  |
| --- | --- |
| 

|  |
| --- |
| * Πύλη:Αστρονομία
 |

 |
Η **Aνιέζε**, ιταλ.: *Αgnese di Montefeltro* (Γκούμπιo, 1470 – Ρώμη, 1523) από τον Οίκο του Μοντεφέλτρο ήταν κόρη του Φεντερίκο δούκα του Ουρμπίνo και της δεύτερης συζύγου του, Μπατίστα Σφόρτσα. Ήταν παντρεμένη με τον Φαμπρίτσιο Κολόννα (1460–1520) δούκα του Παλιάνο, με τον οποίο απέκτησε έξι παιδιά, μεταξύ των οποίων την ποιήτρια Βιτόρια Κολόννα. Απεβίωσε χήρα το 1522, καθώς επέστρεφε στο σπίτι της στη Ρώμη, έπειτα από ένα προσκύνημα στο Ιερό του Λορέτο.

Βιογραφία
---------

Λίγα είναι γνωστά για την παιδική ηλικία της Aνιέζε, της οποίας η μητέρα απεβίωσε το 1472, όταν η Ανιέζε ήταν μόλις 2 ετών.  Ο πατέρας της απεβίωσε το 1482, όταν η Aνιέζε ήταν 12 ετών και μετά την εμπιστεύτηκε στη φροντίδα του εκ πατρός θείου της, Oταβιάνο Ουμπαλντίνι ντελλα Κάρντα, μαζί με τις μεγαλύτερες αδελφές της. Μπορεί να εκπαιδεύτηκε από τον ανθρωπιστή Βεσπασιάνους Μπιστίτσι, πρώην επιμελητή της βιβλιοθήκης του δούκα Φεντερίκο. Ωστόσο η εκπαίδευση που έλαβε στην αυλή του Ουρμπίνο και η επιρροή των γυναικών μελών της οικογένειας βοήθησαν στη διαμόρφωση του χαρακτήρα της Aνιέζε, η οποία παρέμεινε σε επαφή με αυτές καθ' όλη τη διάρκεια της ζωής τους.

Στις 20 Ιανουαρίου 1489 παντρεύτηκε τον Φαμπρίζιο Κολόννα, ο οποίος ήταν σημαντικό μέλος των ευγενών βαρόνων ης Ρώμης. Το συμβόλαιο γάμου που υπογράφηκε έναν χρόνο πριν, ζητούσε την καταβολή προίκας 12.000 χρυσών φλωρινιών. Αυτός ο γάμος ήταν μέρος μίας στρατηγικής για την εδραίωση ενός δικτύου γαμήλιων συμμαχιών μεταξύ των οικογενειών Mοντεφέλτρο και ντελλα Ρόβερε (του κουνιάδου της και ανιψιού της), των Σανσεβερίνo, Mαλατέστα, Γκοντζάγκα και βέβαια των Κολόννα.

Ο γιος της Φεντερίκο απεβίωσε το 1516. Η Ανιέζε έμεινε χήρα 4 χρόνια αργότερα με το τέλος του συζύγου της Φαμπρίτσιο το 1520.

Σημειώσεις
----------

1. 1 2 3  Leo van de Pas: (Αγγλικά) *Genealogics*. 2003.
2. ↑  Millington (1865), 'Vittoria Colonna', p. 6.

Βιβλιογραφικές αναφορές
-----------------------

* Millington, Ellen J. (1865), «Vittoria Colonna», στο: Charlotte Mary Yonge, επιμ. *Biographies of Good Women*, London: J. and C. Mozley, σελ. 1–35,
"Έλιξ" Η σπείρα της ανέλιξης. *Notis*, Αθήνα, 1991.
**Art Glass** είναι διεθνής όρος της σύγχρονης, κυρίως καλλιτεχνικής, υαλουργίας που ως ευρύτατος όρος αγκαλιάζει μια πολύ μεγάλη ποικιλία τεχνικών εφαρμογών, κύριο υλικό της οποίας είναι το γυαλί. 
Περιλαμβάνει τις πολυποίκιλες τεχνικές κατασκευής των βιτρώ, την τεχνική του λιωμένου / φυσητού γυαλιού, 
την τεχνική του σκαλίσματος και της χαρακτικής, του ανάγλυφου και της αμμοβολής και φυσικά την ιδιότυπη γλυπτική με γυαλί ή συνθέσεις αυτού.

Στις αρχές της δεκαετίας του '60 το γυαλί άρχισε να χρησιμοποιείται από καλλιτέχνες 
για να εκφράσει τις εικαστικές τους προθέσεις δημιουργώντας πρωτότυπα, μοναδικά κομμάτια, 
παράγοντας έτσι μια τέχνη με ελεύθερη μορφή, που δεν περιορίζεται από την χρηστικότητα.

Έτσι διαμορφώθηκε το λεγόμενο Studio Glass Movement , στο οποίο μεμονωμένοι καλλιτέχνες 
ή με μερικούς εξειδικευμένους βοηθούς δημιουργούν έργα τέχνης μ' αυτό το υλικό.

Το γυαλί είναι ένα ιδιαίτερα ευπροσάρμοστο μέσο. Μολονότι τα πειράματα που προβίβασαν το γυαλί στο επίπεδο υλικών όπως το μάρμαρο, ο μπρούντζος και ο καμβάς έγιναν με διαφορετικούς τρόπους και σε διαφορετικά μέρη και καιρούς, αυτή η τέχνη αναφέρεται συλλογικά ως *Art Glass*.

Μετά από κοντά μισό αιώνα εξέλιξης, η Art Glass είναι σήμερα ένα διεθνές φαινόμενο. 
Οι πρωτοπόροι του διαδέχτηκαν από πολυάριθμους, ενθουσιώδεις δημιουργούς και συλλέκτες.
Διάσημα μουσεία και γκαλερί συνέλεξαν αυτήν την τέχνη και πλέον διδάσκεται 
σε σχολές για το γυαλί στην Ευρώπη, την Αμερική, την Ιαπωνία και σε άλλα μέρη του κόσμου.
Ο πιο γνωστός από τους συγχρόνους είναι ο Αμερικανός Dale Chihuly, ο οποίος χρησιμοποιεί μερικούς από τους καλύτερους ειδικούς τεχνίτες για να πραγματοποιήσει τις μεγάλες και πολύχρωμες δημιουργίες του.
Στην Ελλάδα, πασίγνωστος είναι ο επιβλητικός "Δρομέας" του Κώστα Βαρώτσου, καθώς και τα πολυποίκιλα έργα του Notis.

Σήμερα, οι καλλιτέχνες του γυαλιού βρίσκονται στην πρωτοπορία της τεχνολογίας στην πράξη.

Παραπομπές
----------

1. ↑  «Studio Glass». Αρχειοθετήθηκε από το πρωτότυπο στις 2 Ιουλίου 2006. Ανακτήθηκε στις 29 Ιουνίου 2006.

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Art Glass** |

* NJM Gallery of Glass Art  Αρχειοθετήθηκε 2006-07-03 στο Wayback Machine.
* Corning Museum of Glass
* Notis Art Glass
* *Art Glass Forum: Περισσότερες πληροφορίες για την Art glass*
* Contemporary glass artists - award winning studio
Η **Απάμα** ήταν μια πριγκίπισσα των Περσών που έζησε την περίοδο που ο Μέγας Αλέξανδρος πραγματοποίησε την εκστρατεία του στην Ανατολή. Ήταν κόρη του Σπιταμένη της Σογδιανής, ηγεμόνα της Βακτρίας και τελευταίου Πέρση ηγεμόνα που πολέμησε ενάντια στο Μακεδόνα στρατηλάτη.

Ο Αλέξανδρος, ολοκληρώνοντας τις κατακτήσεις του διέταξε μια σειρά διπλωματικών γάμων, βάσει των οποίων οι στρατηγοί του ενώθηκαν με κόρες Περσών ευγενών για την ενδυνάμωση των δεσμών Μακεδόνων και γηγενών λαών των κατακτημένων εδαφών. Σε έναν ομαδικό γάμο στα Σούσα το 324 π.Χ. την ίδια μέρα που ο Αλέξανδρος πανηγύριζε τους δικούς του γάμους, ο στρατηγός του Σέλευκος, κατόπιν ιδρυτής της δυναστείας των Σελευκιδών στη Συρία με την επωνυμία Σέλευκος Α’ Νικάτωρ, νυμφεύθηκε την Απάμα. Από όλους τους στρατηγούς του Αλεξάνδρου, ο Σέλευκος ήταν ο μόνος που δεν απομάκρυνε τη σύζυγό του μετά το θάνατο του Μακεδόνα βασιλιά το 323 π.Χ. 

Το ζευγάρι απέκτησε δύο γιους: τον Αντίοχο (324–261 π.Χ.) που διαδέχτηκε τον πατέρα του στη βασιλεία το 281 π.Χ. με το όνομα Αντίοχος Α’ Σωτήρ, και τον Αχαιό που γεννήθηκε το 320 π.Χ. στη Συρία.

Δείτε επίσης
------------

* Δυναστεία των Σελευκιδών
* Σέλευκος Α' Νικάτωρ

Παραπομπές
----------

1. ↑  «Антиох» (Ρωσικά)
Συντεταγμένες: 41°38′0″N 15°55′0″E﻿ / ﻿41.63333°N 15.91667°E﻿ / 41.63333; 15.91667

Η **Μανφρεντόνια** (ιταλικά: *Manfredonia*) είναι πόλη και δήμος στην επαρχία Φότζα, Απουλία, στη νότια Ιταλία. Το 2021 είχε 54.312 κατοίκους. Βρίσκεται στη χερσόνησο Γκαργκάνο, στις ακτές του ομώνυμου κόλπου.

Ιστορικά στοιχεία
-----------------

Η βασιλική του Σιπόντο
Στην αρχαιότητα αποτελούσε τμήμα της Δαυνίας και εκεί βρισκόταν η αρχαία πόλη *Σιπιούς* (λατινικά: *Sipontum*). Το λιμάνι έγινε ελληνική αποικία, η οποία κατακτήθηκε από τους Σαμνίτες και το 189 π.Χ. έγινε ρωμαϊκός δήμος, διατηρώντας την στρατηγική και οικονομική της σημασία. Κατά τους βυζαντινούς χρόνους αποτελούσε έδρα επισκοπής και αντικείμενο διαμάχης μεταξύ Βυζαντινών και Λομβαρδών πριν την κατακτήσουν οι Νορμανδοί. Εγκαταλείφθηκε μετά από σεισμούς τον 13ο αιώνα και λόγω της ελονοσίας.

Η νέα πόλη ιδρύθηκε το 1256 από τον Μανφρέδο της Σικελίας, από τον οποίο πήρε το όνομά της, μερικά χιλιόμετρα μακριά από τη θέση της προηγούμενης πόλης. Η πόλη οχυρώθηκε, όμως γνώρισε περίοδο σταδιακής παρακμής. Το 1620 αλώθηκε από τους Τούρκους. Μέχρι τον 19ο αιώνα παρέμεινε περιορισμένη στο ιστορικό κέντρο, όμως με τη βελτίωση των μεταφορών βίωσε νέα περίοδο ακμής χάρις στο εμπόριο.

Αξιοθέατα
---------

Το μεσαιωνικό κάστρο των Ανζού και τμήματα των τειχών της πόλης σώζονται σε καλή κατάσταση. Στην εκκλησία του Σαν Ντομένικο, στο παρεκκλήσι Μανταλένα βρίσκονται πίνακες του 14ου αιώνα. Περίπου τρία χιλιόμετρα νοτιοδυτικά βρίσκεται ο καθεδρικός Σάντα Μαρία Ματζόρε ντι Σιπόντο, κτισμένος το 1117 σε ρωμανικό ρυθμό.

Παραπομπές
----------

1. ↑  Luigi Pascale, *L'Antica e la Nuova Siponto*, Conti Rifredi, Firenza, 1932.
2. ↑  «Storia della città» (στα Ιταλικά). Comune di Manfredonia. 22 Μαρτίου 2021. Ανακτήθηκε στις 27 Μαρτίου 2022.
3. ↑   Μία ή περισσότερες προτάσεις από το προηγούμενο κείμενο ενσωματώνει κείμενο από έκδοση που είναι πλέον κοινό κτήμα: Chisholm, Hugh, επιμ.. (1911) «Manfredonia» *Εγκυκλοπαίδεια Μπριτάννικα* **17** (11η έκδοση) Cambridge University Press, σελ. 568

Εξωτερικοί σύνδεσμοι
--------------------

* Ιστοσελίδα του δήμου

  


|  |  |
| --- | --- |
| 

|  |
| --- |
| * Πύλη:Γεωγραφία
* Πύλη:Ιταλία
 |

 |

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 148353489
* GND: 4114967-1
* BNF: cb15082943r (data)

 |

 |
Η **Μαίρη Ελίζαμπεθ Γουίνστεντ** (*Mary Elizabeth Winstead*, 28 Νοεμβρίου 1984) είναι Αμερικανίδα ηθοποιός και τραγουδίστρια. Ο πρώτος σημαντικός ρόλος της ήταν στην σαπουνόπερα του NBC *Passions* (1999-2000) και εμφανίστηκε σε σειρές όπως στο *Tru Calling* (2004) και σε ταινίες όπως στην *Sky High* (2005). Απέκτησε μεγαλύτερη αναγνωρισιμότητα μετά την συμμετοχή της στην ταινία τρόμου *Wolf Lake* (2001-2002), την ταινία *Monster Island* (2004), την υπερφυσική ταινία τρόμου *Final Destination 3* (2006), την ταινία *Black Christmas* (2006) και την ταινία τρόμου *Death Proof* (2007).

Μεγαλύτερη επιτυχία απέκτησε μετά την συμμετοχή της στις ταινίες *Live Free or Die Hard* (2007) και *Scott Pilgrim vs. the World* (2010). Η ερμηνεία της ως αλκοολική στην δραματική ταινία *Smashed* (2012) έφερε μια σειρά ρόλων σε άλλες επιτυχημένες ανεξάρτητες ταινίες, μεταξύ των οποίων *The Beauty Inside* (2012), *The Spectacular Now* (2013), *Faults* (2014), *Alex of Venice* (2014) κσι *Swiss Army Man* (2016). Η Γουίνστεντ συμμετείχε στην ταινία τρόμου *The Thing* (2011), στην ταινία τρόμου-φαντασίας *Abraham Lincoln: Vampire Hunter* (2012) και στο ψυχολογικό θρίλερ-τρόμου *10 Cloverfield Lane* (2016).

Επανέλαβε τον ρόλο στην ταινία *A Good Day to Die Hard* (2013) και επέστρεψε στην τηλεόραση με ρόλους στην υπερφυσική δραματική σειρά *The Returned* (2015), την πολιτική κωμική σειρά επιστημονικής φαντασίας *BrainDead* (2016), την ιατρική δραματική σειρά εποχής *Mercy Street* (2016-17) και την μαύρη κωμωδία-δράμα *Fargo* (2017). Άλλοι ρόλοι περιλαμβάνουν την κωμωδία-δράμα *All About Nina* (2018), το θρίλερ-δράσης *Gemini Man* (2019) και την ταινία *Birds of Prey* (2020).

Από το 2013, η Γουίνστεντ συμμετείχε στο μουσικό ντουέτο Got a Girl, μαζί με τον Dan the Automator.

Παραπομπές
----------

1. ↑  Εθνική Βιβλιοθήκη της Γερμανίας, Κρατική Βιβλιοθήκη του Βερολίνου, Βαυαρική Κρατική Βιβλιοθήκη, Εθνική Βιβλιοθήκη της Αυστρίας: (Γερμανικά, Αγγλικά) *Gemeinsame Normdatei*. Ανακτήθηκε στις 27  Απριλίου 2014.
2. ↑  (Αγγλικά) *Discogs*. 3482379. Ανακτήθηκε στις 9  Οκτωβρίου 2017.
3. ↑  (Πολωνικά) *MAK*. 9811568697105606.
4. ↑  www.aveleyman.com/ActorCredit.aspx?ActorID=57359.
5. ↑  people.com/movies/ewan-mcgregor-mary-elizabeth-winstead-married/.
6. ↑  «How Mary Elizabeth Winstead Became One of Our Great Genre Actresses». *Film School Rejects* (στα Αγγλικά). 16 Μαρτίου 2016. Ανακτήθηκε στις 14 Απριλίου 2021.
7. ↑  «Mary Elizabeth Winstead on 10 Cloverfield Lane, being a scream queen and diversity». *Time Out New York* (στα Αγγλικά). Ανακτήθηκε στις 14 Απριλίου 2021.

Εξωτερικοί σύνδεσμοι
--------------------

* Πολυμέσα σχετικά με το θέμα  Mary Elizabeth Winstead στο Wikimedia Commons
* Μαίρη Ελίζαμπεθ Γουίνστεντ στην IMDb

  


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 85555576
* LCCN: no2006099126
* ISNI: 0000 0001 2142 1857
* GND: 1013803159
* SUDOC: 155630628
* BNF: cb16205784b (data)
* BIBSYS: 11050931
* MusicBrainz: c9f4afa0-2ac3-4e28-96b5-c203b681e890
* NKC: xx0040642
* BNE: XX5080928

 |

 |
Η **Μαίρη Ίννες-Κερ του Ρόξμπρα** (*Mary Innes-Ker of Roxburghe*, γεννημένη ως Μαίρη Έβελιν Χάνγκερφορντ Κρου-Μίλνς *Mary Evelyn Hungerford Crewe-Milnes*, 23 Μαρτίου 1915 - 2 Ιουλίου 2014) ήταν Βρετανίδα ευγενής.

Γεννήθηκε στις 23 Μαρτίου 1915, και ήταν κόρη του Ροβέρτου Κρου-Μίλνς, 1ου Μαρκήσιου του Κρου και της Λαίδης Μαργαρίτας Πριμρόουζ. Ανάδοχος της ήταν η Μαίρη του Τεκ.

Στις 24 Οκτωβρίου 1935 παντρεύτηκε τον Γεώργιο Ίννες-Κερ, 9ο Δούκα του Ρόξμπρα στο Αββαείο του Ουέστμινστερ. Το ζευγάρι δεν απέκτησε απογόνους και χώρισε το 1953.

Ήταν προστάτιδα του Βασιλικού Μπαλέτου. Το 1967, η μητέρα της, η Μαργαρίτα, πέθανε και άφησε στη Μαίρη σε ένα κτήμα στο Γουέστ Χόρσλι του Σάρρεϋ, συμπεριλαμβανομένου του Γουέστ Χόρσλι Πλέις, ενός μεγάλου εξοχικού που χρονολογείται από τον 16ο αιώνα.

Πέθανε μετά από μια μακρά ασθένεια στις 2 Ιουλίου 2014 σε ηλικία 99 ετών.

Κληροδότηση
-----------

Η Δούκισσα κληροδότησε τη συλλογή της οικογένειάς της με πάνω από 7.500 βιβλία, συμπεριλαμβανομένων μεγάλων μέχρι σήμερα και άγνωστων έργων αγγλικής και γαλλικής λογοτεχνίας, στη βιβλιοθήκη του Trinity College, στο Κέιμπριτζ, όπου είχαν σπουδάσει και ο πατέρας και ο παππούς της.. Μεταξύ των βιβλίων ανακαλύφθηκε η πρώτη έκδοση της *Νεραϊδοβασίλισσας*, η οποία είχε γραφτεί από τον Κάρολο Α΄ κατά τη διάρκεια της φυλάκισης του.

Παραπομπές
----------

1. 1 2  Darryl Roger Lundy: (Αγγλικά) *The Peerage*. p246.htm#i2454.
2. ↑  p246.htm#i2454. Ανακτήθηκε στις 7  Αυγούστου 2020.
3. 1 2  Darryl Roger Lundy: (Αγγλικά) *The Peerage*.
4. ↑  Obituary for Mary Innes-Ker, Duchess of Roxburghe Αρχειοθετήθηκε 2016-11-16 στο Wayback Machine. announcements.telegraph.co.uk; accessed 12 July 2014.
5. ↑  Law, Cheryl (2000). *Women, A Modern Political Dictionary*Απαιτείται δωρεάν εγγραφή. I B Tauris. ISBN 1 86064 502 X.
6. ↑  «Lady Mary Evelyn Hungerford Crewe-Milnes». thepeerage.com. Ανακτήθηκε στις 20 Μαΐου 2011.
7. ↑  «Mary, Duchess of Roxburghe - obituary». *Daily Telegraph*. 9 July 2014.. Ανακτήθηκε στις 10 July 2014.
8. ↑  Bamber Gascoigne to save 500-year-old manor after accidental inheritance dated 21 March 2015 in *The Daily Telegraph* online edition, accessed 22 March 2015
9. ↑  «The Crewe Collection». Trinity College Library, Cambridge.. Ανακτήθηκε στις 16 December 2016.
10. ↑  Flood, Alison (2018-07-05). «Charles I's 'message for the future' discovered in poetry book». *The Guardian*. .

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Μαίρη Ίννες-Κερ του Ρόξμπρα** |


|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* VIAF: 316533528
* GND: 1073634140

 |

 |
Ο **Μιχαήλ Δερμοκαΐτης** ήταν ένας υποστράτηγος του Ρωμαϊκού στρατού τον 11ο αι. από την πόλη Δίβρη (κοντά στα Σκόπια). Ήταν μέλος της ευγενούς οικογένειας των Δερμοκαΐτη. Εκτόπισε τον στρατηγό του Βασίλειο, όμως με τη σειρά του εκτοπίστηκε και ο ίδιος από τους στρατιώτες του.

Στη μέση ο Τιχομίρ, που εκτόπισε τον Μιχαήλ και ανέλαβε στρατηγός του στρατεύματος.

Βιογραφία
---------

Το 1040 εξεγέρθηκε ο Πέτρος Δελεάνος στο Βελιγράδι και προωθήθκε ως τα Σκόπια. Τότε ο στρατηγός του Δυρραχίου Βασίλειος Συναδηνός μάζεψε στρατό για να βαδίσει εναντίον του, όμως ο υφιστάμενός του Μιχαήλ Δερμοκαΐτης τον κατηγόρησε στον Αυτοκράτορα για απείθεια και τον συνέλαβε. Ο Μιχαήλ ανέλαβε την αρχηγία του στρατού, όμως οι στρατιώτες, που ήθελαν να εκλέξουν τον αρχηγό τους, δεν τον υποστήριξαν και επέλεξαν τον Τιχομίρ.

Πηγές
-----

* Byzantium's Balkan frontier: a political study of the Northern Balkans, 900-1204, p. 130
Διάγραμμα σε DRAKON που περιγράφει τη μεταφορά ενός ασθενή κρυογονικής
Η **DRAKON** (ρωσ. ДРАКОН, "δράκος" – αρχικά των λέξεων *Дружелюбный Русский Алгоритмический язык, Который Обеспечивает Наглядность*, "φιλική Ρωσική αλγοριθμική γλώσσα που εξασφαλίζει καθαρό νόημα") είναι αλγοριθμική οπτική γλώσσα προγραμματισμού που αναπτύχθηκε για το διαστημικό εγχείρημα Μπουράν. Η ανάπτυξη της άρχισε το 1986 και διευθύνθηκε από τον Vladimir Parondzhanov, με σκοπό την αντικατάσταση των εξειδικευμένων γλωσσών PROL2 (ПРОЛ2), DIPOL (ДИПОЛЬ) και LAKS (ЛАКС), που ήδη χρησιμοποιούνταν στο εγχείρημα Μπουράν, από μια μοναδική γλώσσα.

Το έργο ολοκληρώθηκε το 1996 (3 χρόνια μετά τον επίσημο τερματισμό του εγχειρήματος Μπουράν), με την ανάπτυξη του αυτόματου συστήματος προγραμματισμού CASE με τον τίτλο "Grafit-Floks".

Στη συνέχεια χρησιμοποιήθηκε στο Sea Launch και σε άλλα διαστημικά εγχειρήματα.

Οι κανόνες της DRAKON για τη δημιουργία διαγραμμάτων βελτιστοποιήθηκαν με σκοπό την καλύτερη κατανόησή τους, ώστε να είναι ένα εργαλείο intelligence augmentation.

Αναφορές
--------

* *How to improve the work of your mind* (Как улучшить работу ума), V. Parondzhanov

Εξωτερικοί σύνδεσμοι
--------------------

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **DRAKON** |

* Ιστορία της DRAKON (Ρωσικά)
* Transhumanism | DRAKON Διαδικτυακός κατάλογος για την DRAKON (Αγγλικά)
* DRAKON + Oberon = η οπτική γλώσσα προγραμματισμού DRON Αρχειοθετήθηκε 2012-02-18 στο Wayback Machine. (Αγγλικά)
Συντεταγμένες: 40°26′34″N 43°36′13″E﻿ / ﻿40.44278°N 43.60361°E﻿ / 40.44278; 43.60361

Το **Ανιπεμζά** (Αρμενικά: Անիպեմզա) είναι αγροτική κοινότητα στην επαρχία Σιράκ της βορειοδυτικής Αρμενίας. Η Εθνική Στατιστική Υπηρεσία της Δημοκρατίας της Αρμενίας (ARMSTAT) ανέφερε ότι ο πληθυσμός της κοινότητας ήταν 523 κάτοικοι το 2010, από 349 κατοίκους, στην απογραφή του 2001.

Το Ανιπεμζά βρίσκεται δίπλα στα κλειστά σύνορα Αρμενίας - Τουρκίας στην δεξιά όχθη του ποταμού Αχουριάν, ενώ στην απέναντι ακτή βρίσκονται τα ερείπια της αρχαίας Αρμενικής πόλης Ανί, που ανήκει σήμερα στην Τουρκία. 

Επτά χιλιόμετρα βορείως του χωριού υπάρχει ο σιδηροδρομικός σταθμός Ρι Ανί.

Ιστορία
-------

Το Ανιπεμζά ιδρύθηκε τον 4ο αιώνα μ.Χ από τον πρίγκιπα Καμσαρακάν και το χωριό είναι ευρύτερα γνωστό για τα ερείπια της βασιλικής του 4ου αιώνα μ.Χ. το φημισμένο Γιερερούκ. 

Κοντά στο σημερινό χωριό βρίσκεται βιομηχανικό συγκρότημα παραγωγής δομικών υλικών (ελαφρόπετρας, Tuff).

Το χωριό με τη σημερινή του μορφή, επανασχεδιάστηκε το 1926, και διετέλεσε πρότυπο χωριό για την υποδοχή ορφανών της Αρμενικής Γενοκτονίας του 1915 ενώ μεταγενέστερα υπήρξε επίσης ποινική αποικία για καταναγκαστική εργασία των αντιφρονούντων του σοβιετικού καθεστώτος στην Αρμενία.

Παραπομπές
----------

1. ↑  «Հայաստանի 2011 թ. մարդահամարի արդյունքները». (Aρμενικά) *2011 Results of Census for Armenia*.
2. ↑
3. ↑
4. ↑  «Shirak (Armenia): Districts, Towns and Villages - Population Statistics, Charts and Map». *www.citypopulation.de*. Ανακτήθηκε στις 20 Οκτωβρίου 2022.
5. ↑  Kiesling, John Brady (2001-01-01). «Rediscovering Armenia». *Yerevan: Tigran Mets Pub*. .
Ο **Μιχαήλ (Μισέλ) Εμμανουήλ Ροδοκανάκης** (*Michel Emmanuel Rodocanachi*, 1821 - 1901) ήταν ένας Έλληνας έμπορος και τραπεζίτης στο Λονδίνο, πρόσωπο με μεγάλη επιρροή.

Οι γονείς του ήταν πλούσιοι έμποροι στη γενέτειρά τους, τη Χίο, απόγονοι των αρχοντικών οικογενειών Ροδοκανάκη, Βλαστού και Μαυροκορδάτου. Μετά τη Σφαγή της Χίου εγκαταστάθηκαν στη Μασσαλία, όπου και επανίδρυσαν την εφοπλιστική και εμπορική επιχείρησή τους με την επωνυμία *Rodocanachi Sons & Co.*.

Αναγνωρίζοντας τη σημασία της παρουσίας στην αγορά του Λονδίνου, έστειλαν το 1830 τον γιο τους Μιχαήλ εκεί ως αντιπρόσωπο των συμφερόντων τους. Εκεί ο Μιχαήλ συνεργάσθηκε με άλλα μέλη της οικογένειας που εμπορεύονταν σιτηρά στην Οδησσό, την Αγία Πετρούπολη, την Ιταλία και τη Μασσαλία. Το 1853 επέστρεψε στη Μασσαλία για να παντρευτεί την Αριάδνη Μιχ. Πετροκοκκίνου.

Στο Λονδίνο έγινε μέλος της *Baltic Exchange* και, με τη βοήθεια και άλλων μελών της ελληνικής διασποράς, ιδίως των Αδελφών Ράλλη, αγόρασε πλοία για τη μεταφορά των σιτηρών που εμπορευόταν και ίδρυσε εταιρείες όπως τη *Royal Automobile Club Buildings Co.*.

Αυτή η οικονομική υποδομή του έδωσε την ευκαιρία να ιδρύσει μαζί με τους Πετροκόκκινο και Σκυλίτση την *Imperial Bank* και την *Τράπεζα Αθηνών*. Ακόμα και όταν η *Imperial bank* αγοράσθηκε από τη *Midland Bank*, ο γιος του Μιχαήλ, ο Εμμανουήλ Ροδοκανάκης (1855–1932) «κληρονόμησε» τη διεύθυνσή της μαζί με τις άλλες οικογενειακές εταιρείες.

Ο Μιχαήλ Εμμ. Ροδοκανάκης υπήρξε ενεργό μέλος της ελληνορθόδοξης κοινότητας του Λονδίνου και συγκέντρωσε χρήματα για την ανέγερση του εκεί καθεδρικού ναού της Αγίας Σοφίας. Στα τελευταία χρόνια της ζωής του μετακόμισε στο Γουόρθινγκ καθώς η υγεία του χειροτέρευε, όπου και ονόμασε την οικία του «Χίος», αλλά τελικά πέθανε στο Λονδίνο και είναι θαμμένος μαζί με τον γιο του Εμμανουήλ στο εκεί Κοιμητήριο του Γουέστ Νόργουντ.

Πηγές-εξωτερικοί σύνδεσμοι
--------------------------

* Christopher Long: Η οικογένεια Rodocanachi της Χίου
* Άρθρο των *Times* (Rodocanachi Sons & Co*) 27/11/1929, 2/9/1933*

1. 1 2  Leo van de Pas: (Αγγλικά) *Genealogics*. 2003. I00532153. Ανακτήθηκε στις 9  Οκτωβρίου 2017.
Το **Game Boy Color** (ιαπωνικά: ゲームボーイ カラー, συντομογραφία *GBC*), είναι φορητή κονσόλα βιντεοπαιχνιδιών που σχεδιάστηκε από την Nintendo και κυκλοφόρησε στις 21 Οκτωβρίου 1998 στην Ιαπωνία σε τιμή 8.900 γιεν, 18 Νοεμβρίου 1998 στη Βόρεια Αμερική σε τιμή 79,95 δολαρίων ΗΠΑ, 23 Νοεμβρίου 1998 στην Ευρώπη και στις 27 Νοεμβρίου 1998 στην Αυστραλία. Είναι ο διάδοχος του αρχικού Game Boy. Το Game Boy Color σταμάτησε το 2003, μετά την κυκλοφορία του Game Boy Advance SP.

Το Game Boy Color, εξ ου και η ονομασία, διαθέτει έγχρωμη οθόνη. Είναι ελαφρώς παχύτερο και ψηλότερο από το Game Boy Pocket, ένα επανασχεδιασμένο Game Boy που κυκλοφόρησε το 1996. Όπως και με το αρχικό Game Boy, έχει ένα 8-bit επεξεργαστή. Το όνομα του με την Αμερικάνικη Αγγλική προφορά του "color", παρέμεινε το ίδιο ακόμα και σε αγορές όπου το «colour» ήταν η σωστή προφορά στα Αγγλικά.

Στο πλαίσιο της πέμπτης γενιάς των παιχνιδομηχανών (μετά το 1997), τους σημαντικούς ανταγωνιστές του Game Boy Color ήταν το Neo Geo Pocket και η Wonderswan Color (μόνο για την Ιαπωνία), αν και το Game Boy Color ξεπέρασε αυτό από ένα τεράστιο περιθώριο. To Game Boy και το Game Boy Color σε συνδυασμό έχουν πουλήσει 118.690.000 αντίγραφα παγκοσμίως.

Παραπομπές
----------

1. ↑  Nintendo.co.JP - Game Boy Color
2. ↑  «GBC Hardware Info». The Internet. Αρχειοθετήθηκε από το πρωτότυπο στις 16 Ιουλίου 2012. Ανακτήθηκε στις 27 Σεπτεμβρίου 2007.
3. ↑  «Consolidated Sales Transition by Region» (PDF). Nintendo. 27 Ιανουαρίου 2010. Αρχειοθετήθηκε από το πρωτότυπο (PDF) στις 14 Φεβρουαρίου 2010. Ανακτήθηκε στις 14 Φεβρουαρίου 2010.
4. ↑  «A Brief History of Game Console Warfare: Game Boy». *BusinessWeek*. McGraw-Hill. Αρχειοθετήθηκε από το πρωτότυπο στις 9 Μαΐου 2007. Ανακτήθηκε στις 28 Μαρτίου 2008.

Εξωτερικοί σύνδεσμοι
--------------------

* Επίσημος ιστότοπος
* Game Boy Color at Nintendo.com (archived versions at the Internet Archive Wayback Machine)
* «Λίστα παιχνιδιών Game Boy Color» (PDF). Αρχειοθετήθηκε από το πρωτότυπο (PDF) στις 3 Σεπτεμβρίου 2006.  στο Internet Archive Wayback Machine
* Game Boy Color στο Curlie
* Nintendo Announces Full Color Game Boy - ROME (March 10, 1998)

|  |  |
| --- | --- |
| Commons logoCommons logo | Τα Wikimedia Commons έχουν πολυμέσα σχετικά με το θέμα   **Game Boy Color** |


|  |  |  |  |  |  |  |  |
| --- | --- | --- | --- | --- | --- | --- | --- |
| 

| π • σ • ε
Κονσόλες της Nintendo |
| --- |
|  |
| Οικιακές | 
* Nintendo Entertainment System
* Super Nintendo Entertainment System
* Nintendo 64
* GameCube
* Wii
* Wii U
 |
|  |
| Φορητές | 
* Game Boy
	+ Pocket
	+ Light
* Game Boy Color
* Game Boy Advance
	+ SP
* Game Boy Micro
* Nintendo DS
	+ DS Lite
* Nintendo DSi
	+ DSi XL
* Nintendo 3DS
	+ 3DS XL
* Nintendo 2DS
 |

 |
Ο **Αμπντούλ Ζαχίρ** (3 Μαΐου 1910–21 Οκτωβρίου 1982) ήταν πρωθυπουργός του Αφγανιστάν στις αρχές της δεκαετίας του 1970, κατά τη βασιλεία του Ζαχίρ Σαχ. Είχε καταγωγή από τους Παστούν, και γεννήθηκε στην επαρχία Λαγκμάν του Αφγανιστάν. Ολοκλήρωσε τη δευτεροβάθμια εκπαίδευση του στην Καμπούλ και την πανεπιστημιακή του εκπαίδευση στις Ηνωμένες Πολιτείες, λαμβάνοντας πτυχίο από το Πανεπιστήμιο Κολούμπια και μεταπτυχιακό δίπλωμα στη δημόσια υγεία από το Πανεπιστήμιο Τζονς Χόπκινς. Ο Ζαχίρ έγινε ιατρός και επέστρεψε στο Αφγανιστάν για να ασκήσει το επάγγελμα της ιατρικής, αλλά τελικά εισήλθε στην πολιτική. Στα πολιτικά αξιώματα που ανέλαβε περιλαμβάνονται οι θέσεις του υπουργού Υγείας, του Προέδρου της Βουλής των Αντιπροσώπων από το 1961 έως το 1968 και του πρέσβη στην Ιταλία και το Πακιστάν. Πιο συγκεκριμένα, διετέλεσε πρωθυπουργός του Αφγανιστάν από τον Ιούνιο του 1971 μέχρι τον Δεκέμβριο του 1972. Λίγους μήνες αφότου παραιτήθηκε από τη θέση αυτή, ο βασιλιάς Μοχάμεντ Ζαχίρ Σαχ ανατράπηκε και ο Αμπντούλ Ζαχίρ αναγκάστηκε να αποσυρθεί από την πολιτική.

Ο Ζαχίρ ήταν νυμφευμένος και είχε τέσσερα παιδιά. Ο γιος του Αχμάντ Ζαχίρ ήταν δημοφιλής μουσικός ο οποίος σκοτώθηκε σε τροχαίο δυστύχημα το 1979. Η κόρη του Ζαχιρά Ζαχίρ είναι κομμώτρια στην Ουάσινγκτον. Ο μεγαλύτερος γιος του Ασίφ Ζαχίρ (1932–2000) ήταν επίσης πολιτικός και διετέλεσε Υπουργός Αγροτικής Αποκατάστασης και Ανάπτυξης τη δεκαετία του 1980 και στη συνέχεια πρέσβης στο Κουβέιτ (1989–1992) και στην Ιταλία (1992–1993). Παραιτήθηκε από τη θέση του και έζησε στην Πεσαβάρ του Πακιστάν, όπου ξεκίνησε εκστρατεία για ειρήνη στο Αφγανιστάν δημιουργώντας μια πολιτική ομάδα με όνομα Εθνικό Κίνημα του Αφγανιστάν.

Παραπομπές
----------

1. ↑  «A glance of the History of Assemblies of Afghanistan» (PDF). Wolesi Yirga. Αρχειοθετήθηκε από το πρωτότυπο (PDF) στις 8 Μαΐου 2017. Ανακτήθηκε στις 22 Απριλίου 2019.
2. ↑  Lentz, Harris M. (2014). *Heads of States and Governments Since 1945*. London: Routledge. σελ. 19. ISBN 9781134264902.
3. ↑  
Waldman, Amy (20 Μαρτίου 2003). «Kabul Journal; The Afghan Elvis 'Lives' 24 Years After His Death». *The New York Times*.. Ανακτήθηκε στις 22 Απριλίου 2019.
4. ↑  
«The Life of the President's Barber». CNN. 2 Δεκεμβρίου 2001.. Ανακτήθηκε στις 22 Απριλίου 2019.

| Πολιτικά αξιώματα
 |
| --- |
| ΠροκάτοχοςΜοχαμάντ Νουρ Αχμάντ Ετεμαντί | **Πρωθυπουργός του Αφγανιστάν**1971 – 1972 | ΔιάδοχοςΜοχαμάντ Μουσά Σαφίκ |
|

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 70980149
* LCCN: no96005646
* ISNI: 0000 0000 4206 8717

 |

 |
Ο **FTV-1126** ή **Corona 9034A** ήταν αμερικανικός κατασκοπευτικός δορυφόρος ο οποίος εκτοξεύτηκε το 1962. Ήταν τύπου KH-5 Argon και βασίζονταν στο στάδιο πυραύλου Agena-B. Ανεπίσημα ήταν γνωστός ως **Discoverer 41**, διότι επρόκειτο για συνέχιση της σειράς δορυφόρων *Discover*, παρόλο που επισήμως το σχτικό πρόγραμμα είχε διακοπεί. Ήταν ο πρώτος δορυφόρος τύπου KH-5 που ολοκλήρωσε επιτυχώς την αποστολή του.

Αποστολή
--------

Ο FTV-1126 εκτοξεύτηκε στις 15 Μαιου 1962 (19:36 UTC) με πύραυλο Thor DM-21 Agena-B από την αεροπορική βάση Βάντενμπεργκ. Όταν τέθηκε σε χαμηλή περιγήινη τροχιά, έλαβε την ονομασία Χάρβαρντ *1962 Sigma 1*.

Είχε μάζα 1.150 kg και ήταν εφοδιασμένος με φωτογραφική μηχανή εστιακής απόστασης 76 mm με μέγιστη ανάλυση 140 m. Οι εικόνες καταγράφηκαν σε φιλμ των 127 mm, το οποίο στάλθηκε πίσω στην Γη με την κάψουλα επανεισόδου. Ο ανενεργός, πλέον, FTV-1126 καταστράφηκε στην ατμόσφαιρα στις 26 Νοεμβρίου 1963.

Παραπομπές
----------

1. ↑  Krebs, Gunter. «KH-5 Argon (Agena-B based)». Gunter's Space Page. Ανακτήθηκε στις 22 Ιουνίου 2010.
2. 1 2  Wade, Mark. «KH-5». Encyclopedia Astronautica. Ανακτήθηκε στις 22 Ιουνίου 2010.
3. ↑  McDowell, Jonathan. «Launch Log». Jonathan's Space Page. Ανακτήθηκε στις 22 Ιουνίου 2010.
4. ↑  «Corona». *Mission and Spacecraft Library*. NASA. Αρχειοθετήθηκε από το πρωτότυπο στις 3 Οκτωβρίου 2007. Ανακτήθηκε στις 22 Ιουνίου 2010.
5. ↑  McDowell, Jonathan. «Satellite Catalog». Jonathan's Space Page. Ανακτήθηκε στις 22 Ιουνίου 2010.

Δείτε επίσης
------------

* Διαστημικές αποστολές το 1962
* Διαστημικές αποστολές το 1963

  


|  |  |
| --- | --- |
| 

|  |
| --- |
| * Πύλη:Διάστημα
 |

 |


|  |  |
| --- | --- |
| CC-BY-SA Μετάφραση | Στο λήμμα αυτό έχει ενσωματωθεί κείμενο από το λήμμα FTV-1126 (έκδοση 651104145) της Αγγλικής Βικιπαίδειας, η οποία διανέμεται υπό την GNU FDL και την CC-BY-SA 4.0. (ιστορικό/συντάκτες). |
Το ***Gabriel Knight 3: Blood of the Sacred, Blood of the Damned*** είναι point-and-click βιντεοπαιχνίδι περιπέτειας και κυκλοφόρησε στις 19 Νοεμβρίου του 1999 στο PC από την Sierra Studios. Πρόκειται για τον τρίτο τίτλο της επιτυχημένης σειράς *Gabriel Knight* και όπως και οι δύο προκάτοχοί του, γράφτηκε και σχεδιάστηκε από την Jane Jensen. Το 2001, επανακυκλοφόρησε ως μέρος της Best Seller Series της Sierra.

Η ιστορία του παιχνιδιού εστιάζει στον ιδιωτικό ερευνητή Gabriel Knight και την βοηθό του, Grace Nakimura. Οι δυο τους βρίσκονται στη Γαλλία, και συγκεκριμένα στο χωριό Rennes-le-Château, με αφορμή την μυστηριώδη απαγωγή ενός βρέφους, γόνου ευγενούς οικογένειας. Επιπλέον, ο τίτλος πραγματεύεται διάφορες θρησκευτικές θεωρίες και αιρέσεις, τις οποίες εμπλουτίζει με ιστορικά και μυθολογικά στοιχεία. Μεταξύ αυτών είναι ο θρύλος του Ιερού Δισκοπότηρου, του Βαμπιρισμού, των Ναϊτών Ιπποτών, των Ελευθεροτεκτόνων, της Αδελφότητας της Σιών και του Ιησού Χριστού.

Ενώ τα προηγούμενα παιχνίδια της σειράς είχαν διαφορετικό σχεδιασμό γραφικών, με το πρώτο να έχει computer-generated γραφικά και το δεύτερο full motion video, το *Gabriel Knight 3* διαθέτει πλήρως τρισδιάστατα γραφικά. Την μουσική συνέθεσε ο David Henry και στον πρωταγωνιστικό ρόλο επέστρεψε ο ηθοποιός Tim Curry. Το παιχνίδι κυκλοφόρησε την εποχή της κρίσης των βιντεοπαιχνιδιών περιπέτειας και δεν μπόρεσε να έχει την κριτική και εμπορική επιτυχία των προκατόχων του. Η μέτρια πορεία του *Gabriel Knight 3* έφερε ως αποτέλεσμα να είναι το τελευταίο παιχνίδι περιπέτειας που εκδόθηκε από την Sierra.

Παραπομπές
----------

1. ↑  «Gabriel Knight III: Blood of the Sacred, Blood of the Damned (PC)». *IGN* (στα Αγγλικά). Ανακτήθηκε στις 9 Αυγούστου 2017.
2. ↑  «Gabriel Knight 3 Review». *Adventure Gamers* (στα Αγγλικά). Ανακτήθηκε στις 9 Αυγούστου 2017.
3. ↑  Staff, I. G. N. (3 Δεκεμβρίου 1999). «Gabriel Knight III: Blood of the Sacred, Blood of the Damned». *IGN* (στα Αγγλικά). Ανακτήθηκε στις 9 Αυγούστου 2017.
4. 1 2  Wolpaw, Erik (10 Δεκεμβρίου 1999). «Gabriel Knight 3: Blood of the Sacred, Blood of the Damned Review». *GameSpot* (στα Αγγλικά). Ανακτήθηκε στις 9 Αυγούστου 2017.
5. ↑  «Gabriel Knight 3: Blood of the Sacred, Blood of the Damned for Windows (1999) - MobyGames». *MobyGames*. Ανακτήθηκε στις 9 Αυγούστου 2017.

Εξωτερικοί σύνδεσμοι
--------------------

* *Gabriel Knight 3: Blood of the Sacred, Blood of the Damned* στη Wikia
* *Gabriel Knight 3: Blood of the Sacred, Blood of the Damned*   στην IMDb
Η **Ανικία Ιουλιανή** (*Anicia Juliana*, 463 - 528) ήταν Ρωμαία αυτοκρατορική πριγκίπισσα, κόρη του Αυτοκράτορα της Δυτικής Ρωμαϊκής αυτοκρατορίας Ολύβριου, της γενιάς των Ανικίων. Γεννήθηκε στην Κωνσταντινούπολη. Η μητέρα της ήταν η Πλακιδία, η νεότερη κόρη του Αυτοκράτορα Ουαλεντινιανού Γ΄ και της Λικινίας Ευδοξίας.

Παντρεύτηκε τον Αρεόβινδο (*Flavius Areobindus Dagalaiphus Areobindus*) και απέκτησαν πολλά παιδιά, ένα από τα οποία, ο Ολύβρος, έγινε ύπατος το 491. Με τον σύζυγό της πέρασε τη ζωή της κατά την προ-Ιουστινιανού εποχή, στην Κωνσταντινούπολη, ενώ θεωρούνταν η πιο αριστοκρατική και η πλουσιότερη κάτοικος».

Με σπουδαία γενεαλογία, η Ιουλιανή έμεινε στην ιστορία ως μια από της πρώτες γυναίκες προστάτιδες της τέχνης στην ιστορία.

Το πορτρέτο της πατρικίας Ανικίας Ιουλιανής. Cod. med. gr. 1. Folio 6 verso.
Οι προ-ρωμαϊκές πολιτικές της απόψεις, όπως τις ενστερνίστηκε σε επιστολή της προς τον πάπα Ορμίσδα (σώζεται στη Βασιλική Βιβλιοθήκη του Εσκοριάλ) αποκαλύπτονται στο χρονικό του Κόμη Μαρκελλίνου, ο οποίος έχει συνδεθεί με τους λογοτεχνικούς κύκλους της. Είναι αβέβαιο αν η Ιουλιανή είχε πολιτικές φιλοδοξίες, αλλά είναι γνωστό ότι ο σύζυγός της αρνήθηκε να πάρει το στέμμα της Αυτοκρατορίας κατά τη διάρκεια των ταραχών του 512. Αν και η Ιουλιανή αντιτάχθηκε σθεναρά στις τάσεις τού μονοφυσίτη Αυτοκράτορα Αναστασίου Α΄, επέτρεψε στον γιο της Ολύβρο να νυμφευτεί την ανιψιά τού Αυτοκράτορα.

Καλλιτεχνική επίδραση
---------------------

Το όνομα της Ιουλιανής είναι συνδεδεμένο με ένα έργο του Διοσκουρίδη, το *Vienna Dioscurides*, επίσης γνωστό ως *Juliana Anicia Codex*, που είναι ένα από τα αρχαιότερα και πιο πλούσια εικονογραφημένα χειρόγραφα που διασώθηκαν. Η πρόσοψη του χειρογράφου διαθέτει το πορτραίτο της, το πρώτο πορτραίτο χορηγών στην ιστορία των χειρογράφων και πλαισιώνεται από την προσωποποίηση της Μεγαλοψυχίας και της Φρόνησης, με μια αλληγορία την "Ευγνωμοσύνη των Τεχνών". Η επιγραφή διακηρύσσει την Ιουλιανή ως μια μεγάλη προστάτιδα της τέχνης.

Με δικές της δαπάνες ανεγέρθηκε ο Ναός του Αγίου Πολυεύκτου στην Κωνσταντινούπολη, αξιοθαύμαστος για τον πλούτο της διακόσμησής του.

Παραπομπές
----------

1. ↑  Maas, Michael. *The Cambridge Companion to the Age of Justinian*. Cambridge University Press, 2005. Page 439.
2. ↑  G.W. Bowersock, Oleg Grabar, *Late Antiquity: A Guide to the Postclassical World* (Harvard University Press, 1999), pp. 300-301

|  |  |  |
| --- | --- | --- |
| 

|  |  |
| --- | --- |
| Καθιερωμένοι όροι | 
* WorldCat
* VIAF: 16849166
* LCCN: no98116568
* ISNI: 0000 0000 4558 707X
* GND: 102511950
* BNF: cb14522876x (data)

 |

 |
Ο **Αμπντουλκαντέρ Καμίλ Μοχάμεντ** (Abdoulkader Kamil Mohamed ( αραβικά: عبد القادر كميل محمد‎ , γεννηθείς την 1η Ιουλίου 1951 στο Σουάλι της Ομπόκ στο Τζιμπουτί) είναι πολιτικός του Τζιμπουτί και πρωθυπουργός από το 2013. Μέλος επί μακρόν του κυβερνώντος Λαϊκού Συναγερμού για την Πρόοδο, διετέλεσε προηγουμένως υπουργός Γεωργίας από το 2005 έως το 2011 και ως υπουργός Άμυνας από το 2011 έως το 2013.

Προσωπική ζωή
-------------

Ο Μοχάμεντ γεννήθηκε το 1951 στο Σουάλι, που βρίσκεται στη βόρεια περιοχή Ομπόκ του σημερινού Τζιμπουτί. 

Σπούδασε στο Πανεπιστήμιο της Λιμόζ της Γαλλίας, από όπου απέκτησε πτυχίο τεχνικών επιστημών, με εξειδίκευση στη διαχείριση των υδάτων και το περιβάλλον.

Καριέρα
-------

### Γενικά

Με επαγγελματική ιδιότητα, ο Μοχάμεντ ξεκίνησε την καριέρα του με την αρχή ύδατος του Τζιμπουτί, η οποία αργότερα μετεξελίχθηκε στον οργανισμό ONED. Εργάστηκε αρχικά ως προσωρινός γενικός διευθυντής από το 1978 έως το 1979 και στη συνέχεια ως γενικός διευθυντής από το 1983 έως το 2005. 

Το 1981 ο Μοχάμεντ προσχώρησε στο κόμμα Λαϊκός Συναγερμός για την Πρόοδο (RPP). Σταδιακά ανέβηκε στις τάξεις της πολιτικής ένωσης, μέχρι που τελικά εξελέγη αντιπρόεδρος του RPP τον Σεπτέμβριο του 2012. Στη συνέχεια διορίστηκε πρόεδρος της Ένωσης για την Προεδρική Πλειοψηφία (UMP) τον Νοέμβριο του 2012. 

Από τον Μάιο του 2005 έως τον Μάιο του 2011, ο Μοχάμεντ υπηρέτησε στην κυβέρνηση του Τζιμπουτί ως υπουργός Γεωργίας. Στη συνέχεια ορίστηκε υπουργός Άμυνας τον Μάιο του 2011. 

Ο Μοχάμεντ υπήρξε επίσης βουλευτής της Εθνοσυνέλευσης. Επανεκλέχθηκε στη θέση αυτή στις 22 Φεβρουαρίου 2013, μετά την κοινοβουλευτική νίκη του UMP. 

### Πρωθυπουργός

Την 1η Μαρτίου 2013 ο Μοχάμεντ διορίστηκε πρωθυπουργός του Τζιμπουτί. Αντικαθιστώντας τον επί πολλά έτη πρωθυπουργό Ντιλέιτα Μοχάμεντ Ντιλέιτα, ανέλαβε καθήκοντα την 1η Απριλίου.

Παραπομπές
----------

1. ↑  «Présidence de la République de Djibouti | Le Gouvernement | Composition». (Γαλλικά) Ανακτήθηκε στις 15  Ιανουαρίου 2022.
2. ↑  «Composition du gouvernement». Ανακτήθηκε στις 16  Ιουλίου 2022.
3. 1 2 3 4 5 6  «M. Abdoulkader Kamil Mohamed, grand commis de l'Etat et nouveau Premier ministre djiboutien». Adjib. Αρχειοθετήθηκε από το πρωτότυπο στις 1 Ιανουαρίου 2014. Ανακτήθηκε στις 1 Απριλίου 2013.
Η Μεγάλη Φωτιά του Βουκουρεστίου, ακουαρέλα του Mustacoff
Το Μάρτιο του 1847, ξέσπασε στο Βουκουρέστι μεγάλη πυρκαγιά, που προκάλεσε το θάνατο 15 ανθρώπων και τη καταστροφή του ενός τρίτου της πόλης. Η πυρκαγιά αυτή είναι η μεγαλύτερη στην ιστορία του Βουκουρεστίου και είναι γνωστή ως **Μεγάλη Φωτιά του Βουκουρεστίου** (στα ρουμάνικα: **Focul cel mare**).

Μετά την πυρκαγιά τα μικρά ξύλινα σπίτια των περιοχών που κάηκαν αντικαταστάθηκαν με διώροφα πέτρινα σπίτια, στο πρώτο όροφο των οποίων υπήρχαν μαγαζιά και αποθήκες εμπόρων και τεχνιτών ενώ στο δεύτερο οι κατοικίες τους, κατά το πρότυπο της Αυστρίας.

Παραπομπές
----------

1. ↑  Florian Georgescu, "Focul cel mare din martie 1847", in București: Materiale de istorie și muzeografie: VII, 1969, Muzeul de Istorie a Municipiului București, σελ.55, 58
2. ↑   Florian Georgescu (coord.), Istoria Orașului București, 1965, Muzeul de Istorie a Municipiului București, σελ. 201
3. ↑  Florian Georgescu, "Focul cel mare din martie 1847", in București: Materiale de istorie și muzeografie: VII, 1969, Muzeul de Istorie a Municipiului București, σελ. 64
Ο **Αμπντούλ Ραχίμ Γκαφουρζάι** (1948–21 Αυγούστου 1997) ήταν Αφγανός πολιτικός και διπλωμάτης.

Βιογραφικά στοιχεία
-------------------

Ο Γκαφουρζάι είχε εθνοτική καταγωγή Παστούν, ως μέλος της φυλής Μπαρακζάι Μοχαμαντζάι. Κατά τη δεκαετία του 1970 εισήλθε στην εξωτερική υπηρεσία του Αφγανιστάν. Εστάλη στις Ηνωμένες Πολιτείες για να εκπροσωπήσει την πολιτική διοίκηση η οποία στηριζόταν από τη Σοβιετική Ένωση. Ως Πρέσβης στα Ηνωμένα Έθνη, ο Γκαφουρζάι θεώρησε ότι είναι καθήκον του να ζητήσει από τους παγκόσμιους εταίρους να καταγγείλουν τη σοβιετική εισβολή το 1979. Από τότε μέχρι το 1992, υπήρξε αντιπρόσωπος όσων επιθυμούσαν να προκαλέσουν τη διεθνή υποστήριξη ενάντια στο καθεστώς που είχαν δημιουργήσει οι Σοβιετικοί στο Αφγανιστάν. Όταν η κομμουνιστική κυβέρνηση υποχώρησε το 1992, ο Γκαφουρζάι ενήργησε ως μεσολαβητής για την ένωση των φατριών του Αφγανιστάν. Εργάστηκε στα Ηνωμένα Έθνη μέχρι το 1995 και στη συνέχεια έγινε αναπληρωτής υπουργός Εξωτερικών. Έγινε υπουργός Εξωτερικών τον Ιούλιο του 1996. Τον Σεπτέμβριο του 1996, οι κυβερνητικές δυνάμεις αποσύρθηκαν από την Καμπούλ και οι δυνάμεις των Ταλιμπάν κατέλαβαν την πρωτεύουσα του Αφγανιστάν. Η διεθνής κοινότητα δεν αναγνώρισε τους Ταλιμπάν ως νόμιμη κυβέρνηση του Αφγανιστάν εκτός από το Πακιστάν, τα Ηνωμένα Αραβικά Εμιράτα και τη Σαουδική Αραβία. Το Ισλαμικό Κράτος του Αφγανιστάν σύστησε μία νέα κυβέρνηση στο Μαζάρι Σαρίφ στο βόρειο τμήμα του Αφγανιστάν, ενώ οι πρεσβείες του Αφγανιστάν και η Μόνιμη Αποστολή του Αφγανιστάν στα Ηνωμένα Έθνη ελεγχόταν από το Ισλαμικό Κράτος του Αφγανιστάν. Ο Γκαφουρζάι συνέχισε ως Υπουργός Εξωτερικών του Αφγανιστάν έως τις 11 Αυγούστου 1997, όταν, μόλις 10 ημέρες πριν από τον θάνατό του, διορίστηκε πρωθυπουργός του Ισλαμικού Κράτους του Αφγανιστάν. Σκοτώθηκε σε αεροπορικό δυστύχημα στην επαρχία Μπαμιάν όπου μετέβαινε για να διαπραγματευτεί τον σχηματισμό υπουργικού συμβουλίου με τους συμμάχους του.

Παραπομπές
----------

1. ↑  Emadi, Hafizullah (2010). *Dynamics of Political Development in Afghanistan: The British, Russian, and American Invasions*. New York: Springer. σελ. 183. ISBN 9780230112001.
2. ↑  Ahmed, Fazel (2015). *Conspiracies and Atrocities in Afghanistan: 1700–2014*. London: Xlibris Corporation. σελ. 569. ISBN 9781503573000.

| Πολιτικά αξιώματα
 |
| --- |
| ΠροκάτοχοςΓκουλμπουντίν Χεκματυάρ | **Πρωθυπουργός του Αφγανιστάν**1997 | Διάδοχος*η θέση καταργήθηκε* |
|
Αυτή η υπερεκτεθειμένη φωτογραφία δείχνει μέρος του Γαλαξία μας που απλώνεται πάνω από τη Μεγάλη Ρωγμή, μια σκοτεινή λωρίδα από νέφη σκόνης που εκτείνεται από τον αστερισμό Κύκνο έως τον Τοξότη.
Στην αστρονομία, η **Μεγάλη Ρωγμή** είναι μια σειρά από αλληλοεπικαλυπτόμενα, μη φωτεινά, μοριακά νέφη σκόνης που βρίσκονται μεταξύ του Ηλιακού Συστήματος και του Βραχίονα του Τοξότη του Γαλαξία μας, σε απόσταση περίπου 800 έως 1000 παρσέκ ή περίπου 2600 έως 3300 έτη φωτός από τη Γη. Τα νέφη εκτιμάται ότι περιέχουν περίπου 1 εκατομμύριο ηλιακές μάζες πλάσματος και σκόνης.

Παραπομπές
----------

1. ↑  Green, Gregory M; Schlafly, Edward F; Finkbeiner, Douglas P; Rix, Hans-Walter; Martin, Nicolas; Burgett, William; Draper, Peter W; Flewelling, Heather *και άλλοι*. (2015). «A Three-Dimensional Map of Milky Way Dust». *The Astrophysical Journal* **810**: 25. doi:10.1088/0004-637X/810/1/25. Bibcode: 2015ApJ...810...25G.
2. ↑  «Great Rift: Dark area in the Milky Way». EarthSky Communications. 2010. Ανακτήθηκε στις 15 Ιουνίου 2010.
Το ***God Speed*** είναι πίνακας του Βρετανού καλλιτέχνη Έντμουντ Λέιτον, που απεικονίζει έναν ιππότη που αφήνει την κοπέλα του για να πάει να πολεμήσει. Ο πίνακας ήταν έκθεμα στη Βασιλική Ακαδημία Τεχνών το 1900. *Το God Speed* ήταν ο πρώτος πίνακας του Λέιτον τη δεκαετία του 1900 με θέμα την ιπποσύνη, συμπεριλαμβανομένων των  *The Accolade* (1901) και *The Dedication* (1908).

Περιγραφή
---------

Μια γυναίκα αφήνει ένα κόκκινο φύλλο στο χέρι ενός ιππότη.

Λίγο πριν ο πίνακας εκτεθεί δημοσίως στη Βασιλική Ακαδημία, ο Λέιτον έκανε μια αλλαγή, που επιθυμούσε, στο εργαστήριό του, μέσα σε περίπου 2 ώρες.

Εξαγορές
--------

Μέχρι τη δεκαετία του 1980 άλλαξε πολλές φορές ιδιοκτησία. 

Το 1988 εμφανίστηκε στον οίκο Christie's. Στη συνέχεια εκτέθηκε σε μια αμερικανική ιδιωτική συλλογή και το 2000 επέστρεψε στον οίκο Christie's. Το 2007 τον πίνακα αγόρασε ο οίκος Sotheby's και εν συνεχεία μια βρετανική ιδιωτική συλλογή. Στις 10 Μαΐου 2012 *το God Speed* πουλήθηκε ξανά για 481.250 λίρες σε έναν ιδιώτη συλλέκτη στο Λονδίνο.

Παραπομπές
----------

1. 1 2 3 4 5  «Lot 26». Sotheby's. Ανακτήθηκε στις 28 Ιουνίου 2014.
2. ↑  «leighton | 19th century european paintings». *Sotheby's*. Ανακτήθηκε στις 15 Νοεμβρίου 2020.
3. ↑  Rudolph De Cordova. «The Art of Mr. E. Blair Leighton». ArtMagick. Αρχειοθετήθηκε από το πρωτότυπο στις 18 Σεπτεμβρίου 2016. Ανακτήθηκε στις 28 Ιουλίου 2016.
Τα υποθετικά σύνορα της Μεγάλης Σερβίας κατά τον Βόισλαβ Σέσελι, όπως ορίζονται από το υποθετικό σύνορο Βιροβίτιτσα-Κάρλοβατς-Κάρλομπαγκ στα δυτικά. 
Ο όρος **Μεγάλη Σερβία** (Σερβικά: Велика Србија, Velika Srbija, μεταγραφή στο ελληνικό: Βελίκα Σρμπίγια) ισχύει για τη σερβική εθνικιστική και αλυτρωτική ιδεολογία που περιγράφει τη δημιουργία ενός Σερβικού κράτους που θα ενσωματώνει όλες τις περιοχές της παραδοσιακής σημασίας για το σερβικό έθνος και περιφέρειες εκτός της Σερβίας που κατοικούνται κυρίως από Σέρβους. Κύρια ιδεολογία αυτού του κινήματος είναι η ένωση όλων των Σέρβων (ή όλες τις ιστορικές Σέρβικες κατοικημένες εκτάσεις) σε ένα ενιαίο κράτος, υποστηρίζοντας, ανάλογα με την έκδοση, διαφορετικές περιοχές πολλών γειτονικών χωρών.

Η ιδεολογία «Μεγάλη Σερβία» συμπεριλαμβάνει εδάφη της σημερινής Κροατίας, τα σημερινά κράτη Βοσνία και Ερζεγοβίνη, Μαυροβούνιο και Βόρεια Μακεδονία. Σε κάποιες ιστορικές μορφές, η Μεγάλη Σερβία περιλαμβάνει επίσης τη σημερινή Αλβανία, εδάφη της Βουλγαρίας, της Ουγγαρίας και της Ρουμανίας. Έμπνευσή του προέρχεται από τη μνήμη και την ύπαρξη της σχετικά μεγάλης και ισχυρής σερβικής αυτοκρατορίας που υπήρχε το 14ο αιώνα στη νοτιοανατολική Ευρώπη πριν από την οθωμανική εισβολή.

Μετά την δημιουργία του νέου σέρβικου κράτους τον 19ο αιώνα η ιδεολογία άρχισε να διαδίδεται και πάλι. Προσπάθειες για την εκπλήρωση της ιδεολογίας άρχισαν τον 20ο αιώνα, στους Βαλκανικούς Πολέμους με την κατάληψη του Κοσσυφοπεδίου και πολλών πόλεων. Άλλη μια προσπάθεια από τους Σέρβους για την εκπλήρωση ήταν η δημιουργία του Βασιλείου της Γιουγκοσλαβίας που περιλάμβανε περιοχές της ιδεολογίας. Μετά την διάλυση της Γιουγκοσλαβίας Σέρβοι άρχισαν να προωθούν νέους τρόπους δημιουργίας της Μεγάλης Σερβίας αλλά ένας παράγοντας ενάντια στην ιδέα της Μεγάλης Σερβίας ήταν η ανεξαρτητοποίηση του Κοσσυφοπεδίου.